Държавен вестник, бр. 88, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  88
Работникът с първа степен на професионална квалификация изпълнява всички трудови 
дейности и задачи, като спазва изискванията за здравословни и безопасни условия на труд и 
правилника за вътрешния ред в предприятието. В своята трудова дейност работникът в 
текстилното производство използва: контейнери, колички, палети, кани, кантари, устройства 
за навиване, ръчни игли, инструменти и съоръжения за почистване, почистващи средства, 
опаковки, опаковъчни съоръжения.  
Работникът носи лична отговорност за качественото изпълнение на поставените от 
прекия ръководител задачи, за спазване на трудовата и технологичната дисциплина. 
Отговорен е за опазване на повереното му имущество – суровини, материали, инструменти, 
машини, съоръжения, инсталации и др. Работникът в текстилното производство трябва да бъде 
физически здрав, да проявява сръчност и съобразителност при изпълнение на трудовите 
дейности. Трябва да умее да работи в екип и да съдейства за своевременното изпълнение на 
трудовите задачи.  
2.2. За втора степен на професионална квалификация 
Работникът с втора степен на професионална квалификация извършва по-сложни и 
отговорни дейности, свързани с подготовката и обслужването на предачни, тъкачни и 
плетачни машини с електронно управление. Той изпълнява следните дейности: 
 обслужва и наблюдава работата на текстилни машини и съоръжения по време на 
текущото производство; 
 извършва прецизни операции при подготовка и обработка на влакна, нишки, тъкани или 
плетива в съответствие с технологичната документация; 
 разчита и прилага работни карти, технически инструкции и производствени задания; 
 следи за спазване на технологичните параметри и поддържа производствената 
последователност; 
 открива и отстранява елементарни повреди или отклонения в процеса на работа; 
 участва в пробно пускане и наблюдение при смяна на изделия, влакна или суровини; 
 води отчет за вложени материали и произведена продукция, като попълва съответните 
формуляри и производствени документи. 
Работникът с втора степен на професионална квалификация изпълнява всички трудови 
дейности и задачи, като спазва изискванията за здравословни и безопасни условия на труд и 
правилника за вътрешния ред в предприятието. В своята трудова дейност работникът в 
текстилното производство използва: 
 високопроизводителни текстилни машини с електронно управление; 
 системи за дозиране, навиване и подаване на суровини; 
 контейнери, кантари, измервателни уреди и опаковъчни съоръжения; 
 специализирани инструменти и почистващи средства. 
При необходимост извършва базова техническа поддръжка, настройка и подмяна на 
консумативи под ръководството на отговорно лице.  
Работникът носи отговорност за: 
 спазване на технологичната дисциплина и производствения график; 
 предотвратяване на производствени загуби и минимизиране на отпадъци; 
 съблюдаване на инструкциите за екологично и енергийно ефективно производство; 
 съхранение и отговорна употреба на машини, инструменти и материали; 
 участие в поддържането на безопасна и чиста работна среда. 
2.3. За трета степен на професионална квалификация